**ČASŤ 2**

**ZÁSAHOVÁ OBUV**

**Opis predmetu zákazky, technické požiadavky**

***1. Opis predmetu zákazky, technické požiadavky***

**Predmet zákazky:** OOPP – Ľahká zásahová obuv pre lesné požiare s ochranou proti prerezaniu pre príslušníkov Hasičského a záchranného zboru zaradených do modulu leteckého hasenia lesných požiarov s využitím helikoptér (ďalej len „modul AFFF-H“), do modulu vysokokapacitného odčerpávania (ďalej len „modul HCP“), do modulu pátracích a záchranárskych činností stredného rozsahu v mestskom prostredí (ďalej len „modul MUSAR“) a pre lezecké skupiny v podmienkach Hasičského a záchranného zboru.

**Zoznam položiek predmetu zákazky:**

|  |  |  |  |
| --- | --- | --- | --- |
| **P. č.** | **Názov** | **MJ** | **Predpokladaný počet** |
| 1. | Ľahká zásahová obuv pre lesné požiare s ochranou proti prerezaniu pre príslušníkov HaZZ zaradených do modulu AFFF-H, HCP, MUSAR | pár | 110 |

**Minimálna technická špecifikácia predmetu zákazky:**

|  |  |  |
| --- | --- | --- |
| **1. Ľahká zásahová obuv pre lesné požiare s ochranou proti porezaniu (ďalej len „ľahká zásahová obuv“) pre príslušníkov Hasičského a záchranného zboru** | | **Vlastný návrh plnenia predmetu zákazky uchádzača (ponuka uchádzača)**  Uchádzač uvedie príslušnú/é číselnú/é hodnotu/y(údaj, ktorý sa dá vyjadriť číslom), resp. uvedie slovné vyjadrenie „áno/nie“) |
| **Výrobca:** |  |  |
| **Typ:** |  |  |
| **Požadovaný počet:** | **110 párov** |  |
| **1. Použitie:** | Ľahká zásahová obuv je určená na ochranu chodidiel užívateľa pri likvidácii požiarov v prírodnom prostredí na otvorenom priestranstve, pri technických zásahoch, pri povodniach a iných mimoriadnych udalostiach. Je určená na ochranu zdravia príslušníkov pri zásahovej činnosti a akcieschopnosti príslušníkov Hasičského a záchranného zboru zaradených do modulu AFFF-H, do modulu HCP a do modulu MUSAR. |  |
| **Kategória OOP v zmysle Nariadenia EP a Rady (EÚ) 2016/425:** | III. |  |
| **Ochranné vlastnosti:** | Ľahká zásahová obuv pre hasičov poskytuje ochranu chodidiel pri likvidácii požiarov v prírodnom prostredí na otvorenom priestranstve a ochranu proti porezaniu. |  |
| **2. Normy:** | EN 15090:2012 HI3 CI AN SRC – typ F2A  EN ISO 17249:2013 A E WRU P FO HRO HI CI WR SRC, trieda 1 |  |
| **3. Popis výrobku** | 3.1 Ľahká zásahová obuv musí byť vhodná pre používanie pri dlhšom používaní. |  |
| 3.2 Ľahká zásahová obuv musí byť zvlášť vhodná pre lesné požiare. |  |
| 3.3 Ľahká zásahová obuv musí mať ochranu proti prerezaniu reťazovou pílou s úrovňou rezu 1 (20 m/sek) - v súlade s normou EN ISO 17249:2013 (Bezpečnostná obuv s odolnosťou proti prerezaniu reťazovou pílou). |  |
| 3.4 Ľahká zásahová obuv sa môže uzatvárať šnurovaním v kombinácii so zipsom alebo dvojzónovým systémom, aby bolo umožnené rýchle stiahnutie obuvi, bez nutnosti zdĺhavého zaväzovania. |  |
| 3.5 Použité šnúrky musia byť vysoko-pevnostné, nehorľavé s impregnáciou voči vlhkosti. |  |
| 3.6 Ľahká zásahová obuv musí mať výšku zvršku max. 25 cm ( pre VČ 42 ). |  |
| 3.7 Vkladacia stielka musí byť vyberateľná, antibakteriálna, viacvrstvová, umývateľná pri teplote do 30ºC. |  |
| 3.8 Ľahká zásahová obuv musí mať pevný podporný prvok v zadnej časti zabezpečujúci spoľahlivú stabilizáciu päty pri behu a doskokoch. |  |
| 3.9 Ľahká zásahová obuv musí poskytovať ochranu holene a členkov. Obuv musí byť vybavená dvoma pútkami vo vrchnej časti obuvi pre rýchle a pohodlné obutie obuvi. |  |
| 3.10 Špička musí byť vybavená prídavnou ochrannou vrstvou z gumy proti nadmernému povrchovému oderu. |  |
| 3.11 Ľahká zásahová obuv musí brániť prehrievaniu a narušeniu vnútornej klímy obuvi. |  |
| 3.12 Ľahká zásahová obuv musí mať popisný štítok na označenie vlastnej identifikácie užívateľa. |  |
| 3.13 Ľahká zásahová obuv musí byť prispôsobená aj pre používanie s ortopedickými vložkami. |  |
| **4. Veľkosti** | 36, 37, 38, 39, 40, 41, 42, 43, 44, 45, 46, 47, 48, 49, 50 (Európske číslovanie) |  |
| **5. Rok výroby** | Nie starší ako 2024 |  |
| **6. Charakteristiky materiálov** | 6.1 Vrchové prevedenie: hovädzia useň s hydrofóbnou úpravou. |  |
| 6.2 Textilná podšívka zadných dielcov je s polopriepustnou membránou, ktorá zabezpečuje priedušnosť obuvi a zabraňuje prieniku vody z vonkajšieho prostredia. Membrána musí byť vodeodolná a musí poskytovať ochranu voči vírusom, baktériám a kontaminovanej krvi. |  |
| 6.3 Vkladacia stielka: anatomická, tvarovaná, antistatická |  |
| 6.4 Tužinka: bezpečnostná - kovová alebo z kompozitných materiálov zo živíc a uhlíkových vlákien. |  |
| 6.5 Stielka odolná proti prepichnutiu: kovová - zabudovaná do podošvy alebo odľahčená z chróm niklovej zliatiny. |  |
| **7. Balenie** | Ľahká zásahová obuv musí byť balená po 1 páre v krabici a prepravovaná v 5  alebo 10 párovom kartóne.  Pri obuvi musia byť pribalené Pokyny a informácie výrobcu o zásadách správneho používania a ošetrovania obuvi, ako aj Vyhlásenie o zhode v prípade, že ho výrobca nemá uverejnené na webovej stránke.  V každej krabici musí byť pribalený ochranný prostriedok (krém) určený pre koženú obuv s polopriepustnou membránou.  Na krabici musí byť uvedený názov výrobcu, označenie druhu obuvi a veľkostné číslo. |  |
| **8. Označenie obuvi** | Na oboch polpároch každého páru musí byť označenie CE, ako aj označenie v súlade s normou a nariadením EP a Rady (EÚ) 2016/425. |  |

***2. Lehota dodania:***

Rámcová dohoda na 2 roky, plnenie bude na základe čiastkových objednávok, najneskôr do 7 mesiacov odo dňa doručenia objednávky, ak v objednávke nebude

uvedené inak

***3. Miesto dodania:***

Záchranná brigáda HaZZ v Žiline, Bánovská cesta 8111, 010 01 Žilina

***4. Cena:***

Uchádzačom navrhovaná zmluvná cena musí obsahovať všetky oprávnené náklady spojené s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie a vykládku) a primeraný zisk.

***5. Ostatné požiadavky na predmet zákazky***

5.1. Súčasťou ponuky musí byť vlastný návrh plnenia, ktorý ponúka uchádzač v rámci tejto konkrétnej zákazky. V prílohe uchádzač uvedie:

- výrobca, typ ponúkaného tovaru

- presnú špecifikáciu ponúkaného výrobku, tak aby verejný obstarávateľ mohol vyhodnotiť, či ponúkaný výrobok spĺňa všetky požiadavky požadované verejným obstarávateľom. Verejný obstarávateľ požaduje predložiť vlastný návrh plnenia v štruktúre podľa vzoru uvedenom v tejto prílohe č. 1 týchto súťažných podkladov.

- fotografiu alebo iné vizuálne prevedenie ponúkaného výrobku

5.2. Spolu s  ponukou uchádzač predloží nasledovné dokumenty pre všetky položky:

- EÚ vyhlásenie o zhode podľa Nariadenia EP a Rady (EÚ) 2016/425 pre všetky položky predmetu zákazky, alebo webovú adresu, na ktorej je EÚ vyhlásenie o zhode zverejnené výrobcom

- Záverečný protokol o posúdení typu výrobu k Certifikátu EÚ vydaný autorizovanou osobou

- Pokyny a informácie výrobcu v zmysle príslušných noriem a podľa bodu 1.4 prílohy II Nariadenia EP a Rady (EÚ) 2016/425

- Všetky požadované dokumenty musia byť predložené v slovenskom jazyku, resp. českom jazyku.